**KRETINGALĖS KULTŪROS CENTRAS**

Biudžetinė įstaiga. Klaipėdos g. 10, 96332 Kretingalės sen., Klaipėdos raj., tel./Nr. 8 676 00964, el.paštas: [kretingaleskc@gmail.com](mailto:kretingaleskc@gmail.com)

Duomenys kaupiami ir saugomi juridinių asmenų registre, kodas 302295940\_\_\_\_\_\_\_\_\_\_\_\_

**FINANSINIŲ ATASKAITŲ**

**AIŠKINAMASIS RAŠTAS**

**2020 m. gruodžio 31 d.**

**I. BENDROJI DALIS**

Kretingalės kultūros centras yra viešasis juridinis asmuo, turintis sąskaitas Luminor Bank AS Lietuvos skyriaus banke ir antspaudą su Lietuvos valstybės herbu. Registracijos adresas – Klaipėdos g. 10, Kretingalės seniūnija, Klaipėdos rajonas, tel.: 8 676 00964 el.paštas: [kretingalėskc@gmail.com](mailto:info@parodurumai.lt). Įstaigos kodas: 302295940.

Kretingalės kultūros centras yra biudžetinė įstaiga, įsteigta Klaipėdos rajono savivaldybės tarybos 2008 m. rugsėjo 25 sprendimu Nr.T11-476 „Dėl Kretingalės kultūros centro steigimo“, yra finansuojama iš savivaldybės biudžeto.

Įstaigos savininkė yra Klaipėdos rajono savivaldybė, kuri koordinuoja įstaigos veiklą, tvirtina ir teisės aktų nustatyta tvarka keičia nuostatus, sprendžia kitus jos kompetencijai priskirtus klausimus.

Įstaiga turi 3 skyrius: Kretingalės, Girkalių, Plikių.

2020 metų vidutinis darbuotojų skaičius buvo 18.

Svarbių sąlygų, kurios gali paveikti tolesnę įstaigos veiklą, įstaigos darbuotojai neįžvelgia.

Kretingalės kultūros centras vykdo nuostatuose nustatytus tikslus ir funkcijas.

Kultūros centro veiklos sritys – kultūros – socialinė. Veiklos pobūdis – kultūrinė – meninė veikla.

Kultūros centras – daugiafunkcinis kultūros centras, kurio pagrindinis tikslas – skatinant įvairias kultūros sritis, žanrus bei savo veikla puoselėjant mėgėjų meną, kuriant menines programas, plėtojant švietėjišką (edukacinę), pramoginę veiklą, neformalųjį vaikų ir suaugusiųjų švietimą ir organizuojant profesionalaus meno sklaidą, tenkinti Kretingalės seniūnijos gyventojų kultūrinius poreikius.

Kultūros centro funkcijos:

- sudaryti sąlygas etninės kultūros sklaidai, populiarinti senąsias kultūros tradicijas, papročius, laiduoti etninės kultūros prieinamumą;

- organizuoti mėgėjų meno kolektyvų, studijų, būrelių veiklą;

- rūpintis mėgėjų meno kolektyvų parengimu ir dalyvavimu Dainų šventėse, vietiniuose, regioniniuose, respublikiniuose ir tarptautiniuose renginiuose;

- organizuoti pramoginius, edukacinius ir kitus renginius;

- organizuoti valstybinių švenčių, atmintinų datų, kalendorinių švenčių paminėjimą;

- rūpintis vaikų ir jaunimo užimtumu, meniniu ugdymu;

- kurti ir įprasminti šiuolaikines, modernias meno veiklos formas;

- organizuoti etninę kultūra, mėgėjų meną populiarinančius renginius, tenkinti kitus bendruomenės kultūrinius poreikius;

- sudaryti sąlygas profesionalaus meno sklaidai;

- tenkinti sociokultūrinius bendruomenės poreikius.

Įstaigos finansinių ataskaitų rinkinys sudarytas pagal 2020 m. paskutinės dienos duomenis.

Finansinėse ataskaitose pateikiami duomenys išreikšti Lietuvos respublikos piniginiais vienetais – eurais ir eurocentais.

**II. APSKAITOS POLITIKA**

Kultūros centras nuo 2010 m. sausio 1 dienos apskaitą tvarko ir finansinę atskaitomybę

rengia vadovaujantis:

- Viešojo sektoriaus apskaitos ir finansinės atskaitomybės standartais (VSAFAS).

- Kretingalės kultūros centro direktorės 2018 m. sausio 31 d. įsakymu Nr. V-3 patvirtintu buhalterinės apskaitos vadovu, kuris užtikrina, kad apskaitos duomenys atitiktų kiekvieno taikytino VSAFAS reikalavimus. Jeigu nėra konkretaus VSAFAS reikalavimo, įstaiga vadovaujasi bendraisiais apskaitos principais, nustatytais 1 – ajame VSAFAS „Finansinių ataskaitų rinkinio pateikimas“.

- Buhalterinės apskaitos įstatymu.

- Kitais finansinę atskaitomybę reglamentuojančiais teisės aktais.

Ši apskaitos politika, ūkinių įvykių ir ūkinių operacijų registravimo tvarka užtikrina, kad finansinėse ataskaitose pateikiama informacija yra: svarbi vartotojų sprendimams priimti, patikima, teisingai nurodo įstaigos finansinius rezultatus, finansinę būklę ir pinigų srautus, parodo ūkinių įvykių ir ūkinių operacijų ekonominę prasmę, nešališka, netendencinga, apdairiai parinkta, reikšmingais atvejais išsami. Įstaiga pasirinktą apskaitos politiką taiko nuolat.

Ūkinės operacijos ir įvykiai apskaitoje registruojami ir finansinė atskaitomybė sudaroma taikant bendruosius apskaitos principus: kaupimo, subjekto, veiklos tęstinumo, periodiškumo, pastovumo, pinigų mato, palyginimo, atsargumo, neutralumo, turinio viršenybės prieš formą,.

Įstaiga sudarydama biudžeto vykdymo ataskaitų rinkinį vadovaujasi pinigų, subjekto, periodiškumo, pastovumo, pinigų mato principais.

Pagal subjekto principą Kultūros centras laikomas apskaitos vienetu ir sudaro bei teikia atskirus finansinių ataskaitų rinkinius ir biudžeto vykdymo ataskaitų rinkinius. Įstaiga apskaitoje registruoja tik patikėjimo teise valdomą, naudojamą ir disponuojamą savivaldybės turtą, finansavimo sumas ir įsipareigojimus, pajamas ir sąnaudas.

Įstaigos finansiniai metai sutampa su kalendoriniais metais, tarpinis ataskaitinis laikotarpis su kalendoriniu ketvirčiu.

Apskaitai tvarkyti naudojama buhalterinės apskaitos programa „Finas“, kuri pritaikyta apskaitai tvarkyti pagal VSAFAS reikalavimus.

Apskaitos duomenys detalizuojami pagal požymius: valstybės funkciją, programą, lėšų šaltinį, valstybės biudžeto išlaidų ir pajamų ekonominės klasifikacijos straipsnį. Visos operacijos ir ūkiniai įvykiai apskaitoje registruojami dvejybiniu įrašu didžiojoje knygoje.

Visos ūkinės operacijos ir įvykiai apskaitoje nuo 2015 metų sausio 1 dienos registruojami eurais ir euro centais.

Visos ūkinės operacijos ir įvykiai registruojami įstaigos direktorės 2013 m. sausio 2 d. įsakymu Nr. V-1 patvirtinto (papildyto) sąskaitų plano sąskaitose.

**Minimalios apskaitos politikos nuostatos**

**Nematerialusis turtas**

Nematerialusis turtas yra pripažįstamas, jei atitinka 13-ajame VSAFAS pateiktą sąvoką ir nematerialiajam turtui nustatytus kriterijus.

Nematerialusis turtas pirminio pripažinimo metu apskaitoje registruojamas įsigijimo savikaina.

Išankstiniai mokėjimai už nematerialųjį turtą apskaitoje registruojami tam tikrose nematerialiojo turto sąskaitose.

Įstaigos viso nematerialiojo turto naudingo tarnavimo laikas yra ribotas. Finansinėse ataskaitose yra rodomas įsigijimo savikaina, atėmus sukauptą amortizacijos sumą ir nuvertėjimą, jei jis yra.

Nematerialiojo turto amortizuojamoji vertė yra nuosekliai paskirstoma per visą nustatytą turto naudingo tarnavimo laiką tiesiogiai proporcingu metodu. Nematerialiojo turto naudingo tarnavimo laikas ir amortizacijos normatyvai nustatyti ir patvirtinti Kretingalės kultūros centro direktorės 2010 m. kovo 1 d. įsakymu Nr.V-040.

**Ilgalaikis materialusis turtas**

Ilgalaikis materialusis turtas pripažįstamas ir registruojamas apskaitoje, jei jis atitinka ilgalaikio materialiojo turto sąvoką ir 12-ajame VSAFAS nustatytus ilgalaikio materialiojo turto pripažinimo kriterijus.

Ilgalaikis materialusis turtas pagal savo pobūdį skirstomas į pagrindines grupes, nustatytas VSAFAS.

Įsigytas ilgalaikis materialusis turtas pirminio pripažinimo momentu apskaitoje registruojamas įsigijimo savikaina, pagal ilgalaikio materialiojo turto vienetus, atėmus nusidėvėjimą ir nuvertėjimą, jei jis yra.

Neatlygintinai gautas ilgalaikis materialusis turtas iš kito viešojo sektoriaus subjekto, registruojamas įsigijimo savikaina, sukauptas nusidėvėjimas ir nuvertėjimas (jei jis yra), pagal ilgalaikio materialiojo turto perdavimo dienos būklę.

Išankstiniai mokėjimai už ilgalaikį materialųjį turtą apskaitoje registruojami tam tikrose ilgalaikio materialiojo turto sąskaitose.

Ilgalaikio materialiojo turto nusidėvėjimo vertė yra nuosekliai paskirstoma per visą turto naudingo tarnavimo laiką.

Ilgalaikio materialiojo turto nusidėvėjimas skaičiuojamas taikant tiesiogiai proporcingą metodą pagal konkrečius materialiojo turto nusidėvėjimo normatyvus, patvirtintus Kretingalės kultūros centro direktorės 2010 m. kovo 1 d. įsakymu Nr.V-040.

Kai turtas parduodamas arba nurašomas, jo įsigijimo savikaina, sukaupto nusidėvėjimo ir, jei yra, nuvertėjimo sumos nurašomos.

**Atsargos**

Pirminio pripažinimo metu atsargos įvertinamos įsigijimo (pasigaminimo) savikaina, o sudarant finansines ataskaitas – įsigijimo (pasigaminimo) savikaina ar grynąja galimo realizavimo verte, atsižvelgiant į tai, kuri iš jų mažesnė.

Apskaičiuodama atsargų, sunaudotų teikiant paslaugas, ar parduotų atsargų savikainą, įstaiga taiko konkrečių kainų metodą.

Prie atsargų priskiriamas neatiduotas naudoti ūkinis inventorius, Atidavus ūkinį inventorių naudoti, jo vertė iš karto įtraukiama į sąnaudas.

Veikloje naudojamo inventoriaus kiekinė ir suminė apskaita, kontrolės tikslais, tvarkoma nebalansinėje sąskaitoje.

**Išankstiniai apmokėjimai**

Išankstiniai apmokėjimai apskaitoje registruojami pagal sumą, nurodytą banko išraše.

Ateinančių laikotarpių sąnaudos apskaitoje registruojamos pagal pirkimo sąskaitą faktūrą ar kitą dokumentą. Kiekvieno mėnesio pabaigoje, apskaitoje pripažįstamos patirtos sąnaudos, mažinant ateinančių laikotarpių sąnaudas. Sąnaudos pripažįstamos proporcingomis dalimis per tiek mėnesių, kiek jos faktiškai bus patirtos.

Išankstiniai apmokėjimai inventorizuojami vadovaujantis apskaitos registrais, parengiant tarpusavio atsiskaitymų suderinimo aktą.

**Gautinos sumos**

Gautinos sumos pirminio pripažinimo metu yra įvertinamos įsigijimo savikaina.

Gautinos sumos skirstomos į ilgalaikes ir trumpalaikes.

Ilgalaikės gautinos sumos registruojamos apskaitoje sąskaitų plano ilgalaikio turto (1 klasės) sąskaitose, o ilgalaikių gautinų sumų einamųjų metų dalis registruojama sąskaitų plano trumpalaikio turto (2 klasės) sąskaitose.

Ilgalaikės gautinos sumos ataskaitose rodomos amortizuota savikaina, atėmus nuvertėjimo nuostolius, o trumpalaikės gautinos sumos – įsigijimo savikaina, atėmus nuvertėjimo nuostolius.

Gautinos sumos inventorizuojamos vadovaujantis apskaitos registrais, parengiant tarpusavio atsiskaitymų suderinimo aktą.

**Finansavimo sumos**

Finansavimo sumos pripažįstamos, kai atitinka 20-ajame VSAFAS „Finansavimo sumos“ nustatytus kriterijus.

Finansavimo sumos - įstaigos iš valstybės ir savivaldybės biudžeto, Europos Sąjungos, Lietuvos ir užsienio paramos fondų, bei kitų šaltinių gauti arba gautini pinigai ar kitas turtas, skirti įstaigos nuostatuose nustatytiems tikslams pasiekti ir funkcijoms atlikti bei vykdomoms programoms įgyvendinti. Finansavimo sumos apima ir įstaigos gautus arba gautinus pinigus ir kitą turtą pavedimams vykdyti, kitas lėšas išlaidoms dengti ir kaip paramą gautą turtą.

Finansavimo sumos pagal paskirtį skirstomos į: finansavimo sumas nepiniginiam turtui įsigyti ir finansavimo sumas kitoms išlaidoms kompensuoti.

Finansavimo sumos nepiniginiam turtui įsigyti apima ir nemokamai gautą, arba už simbolinį atlygį įsigytą nepiniginį turtą.

Finansavimo sumos kitoms išlaidoms dengti yra skirtos ataskaitinio laikotarpio išlaidoms kompensuoti. Taip pat finansavimo sumomis, skirtomis kitoms išlaidoms kompensuoti, yra laikomos visos likusios finansavimo sumos, kurios nepriskiriamos nepiniginiam turtui įsigyti.

Gautos (gautinos) ir panaudotos finansavimo sumos arba jų dalis pripažįstamos finansavimo pajamomis tais laikotarpiais, kuriais padaromos su finansavimo sumomis susijusios sąnaudos.

**Ilgalaikiai ir trumpalaikiai įsipareigojimai**

Įsipareigojimai apskaitoje pripažįstami tik tada, kai yra įvykdomos visos sąlygos, nustatytos įsipareigojimui atsirasti ir įstaiga prisiima įsipareigojimą sumokėti pinigus ar atsiskaityti kitu turtu.

Įsipareigojimai apskaitoje registruojami pagal sąskaitas faktūras, perdavimo ir priėmimo aktus, žiniaraščius, buhalterines pažymas ar kitus jų pagrindimo dokumentus.

Įsipareigojimai grupuojami į ilgalaikius, kuriuos reikia įvykdyti po 12 mėn. nuo paskutinės einamojo ataskaitinio laikotarpio dienos ir trumpalaikius, kuriuos reikia įvykdyti per 12 mėn. nuo paskutinės einamojo ataskaitinio laikotarpio dienos.

Ilgalaikiai įsipareigojimai registruojami apskaitoje sąskaitų plano ilgalaikių įsipareigojimų (5 klasės) sąskaitose. Ilgalaikių įsipareigojimų einamųjų metų dalis registruojama sąskaitų plano trumpalaikių įsipareigojimų (6 klasės) sąskaitose.

Ilgalaikių ir trumpalaikių įsipareigojimų inventorizacija atliekama remiantis teisės aktais, nustatančiais inventorizacijos taisykles ir atliekama pagal įstaigosvadovo įsakyme nurodytos dienos būklę.

**Kitos pagrindinės veiklos pajamos ir kitos pajamos**

Pajamos pripažįstamos pagal kaupimo principą, vadovaujantis 10-uoju VSAFAS „Kitos pajamos“ ir 20-uoju VSAFAS „Finansavimo sumos“. Pajamos negali būti pripažintos, jei negalima patikimai įvertinti sąnaudų.

Pagal palyginimo principą pajamos ir sąnaudos, susijusios su ta pačia ūkine operacija arba įvykiu, yra pripažintos tą patį ataskaitinį laikotarpį.

Visos įstaigos pajamos veiklos rezultatų ataskaitai sudaryti skirstomos į: pagrindinės veiklos ir kitos veiklos pajamas.

Pagrindinės veiklos pajamomis laikomos pajamos, gautos vykdant įstaigos nuostatuose nustatytą veiklą. Pajamos, gautos iš veiklos, kuri pagal nuostatus nepriskirtina prie pagrindinės veiklos, priskiriamos prie kitos veiklos pajamų.

Įstaigosapskaitoje pajamos pagal pobūdį skirstomos į šias grupes: finansavimo pajamos: panaudotų finansavimo sumų nepiniginiam turtui įsigyti pajamas, panaudotų finansavimo sumų kitoms išlaidoms pajamas; prekių, turto, paslaugų pardavimo pajamos,

Visos su pajamomis susijusios operacijos registruojamos 7 klasės sąskaitose.

Pasibaigus ataskaitiniams metams ir užregistravus visas praėjusių metų operacijas visos pajamų grupės sąskaitos yra uždaromos. Visos per ataskaitinius metus užregistruotos pajamų sumos paskutinę ataskaitinių metų dieną yra perkeltos į 31 sąskaitą „Sukauptas perviršis ar deficitas“ .

**Pagrindinės veiklos sąnaudos**

Sąnaudos pripažįstamos ir įstaigos apskaitoje registruojamos tą ataskaitinį laikotarpį, kurį jos buvo padarytos, t. y. kai uždirbamos su jomis susijusios pajamos, neatsižvelgiant į pinigų išleidimo laiką, kaip nustatyta 11-ajame VSAFAS „Sąnaudos“

Sąnaudos apskaitoje registruojamos: pagal sąskaitas faktūras ir kitus įsigijimo dokumentus, kitus dokumentus (pavyzdžiui: nuostolio dėl ilgalaikio turto nuvertėjimo pažymą, pripažinto nereikalingu arba netinkamu (negalimu) naudoti turto nurašymo ir likvidavimo aktą, buhalterinę pažymą, nurašymų, nusidėvėjimo ir kitus dokumentus, pagal kuriuos pripažįstamos nepiniginės sąnaudos.

Darbo užmokesčio ir valstybinio socialinio draudimo sąnaudos registruojamos pagal išmokėjimo žiniaraščius pagal kiekvieną gavėją (pripažįstamos darbo užmokesčio sąnaudos) registruojamos kiekvieno mėnesio paskutinę dieną. Tarnautojams ir darbuotojams už kasmetines atostogas mokėti, sumos kaupiamos ir pripažįstamos sąnaudomis, vieną kartą per metus – gruodžio 31 d.

Sąnaudos registruojamos 8 klasės sąskaitų plano sąskaitose.

Sąnaudos pagal veiklos rūšis skirstomos į pagrindinės veiklos sąnaudas, kitos veiklos sąnaudas.

Kitos veiklos sąnaudų apskaitos tvarka yra tokia pati kaip ir pagrindinės veiklos sąnaudų apskaitos tvarka. Prie pagrindinės veiklos sąnaudų yra priskiriamos sąnaudos, padarytos įgyvendinant nuostatuose nurodytas veiklas. Sąnaudos, patirtos įgyvendinant nuostatuose nenurodytas veiklas, yra priskiriamos prie kitos veiklos sąnaudų.

Užregistravus visas metinio ataskaitinio laikotarpio ūkines operacijas ir ūkinius įvykius, visos sąnaudų grupės sąskaitos yra uždaromos. Visų per metinį ataskaitinį laikotarpį padarytų sąnaudų sąskaitų likučiai, pagal paskutinės ataskaitinio laikotarpio dienos būklę, perkeliami į sąskaitą 31 „Sukauptas einamųjų metų perviršis ar deficitas“ .

**III. PASTABOS**

**P02 Informacija pagal segmentus**

Veiklos segmentas pagal valstybės funkciją – įstaiga atlieka kultūrines paslaugas. LR

valstybės ir savivaldybių biudžetų pajamų ir išlaidų klasifikacijoje atitinka valstybės funkciją 8.2.1.8. – kitos kultūros ir meno įstaigos.

Informacija apie turto, finansavimo pajamų, įsipareigojimų, pajamų, sąnaudų ir pinigų srautus pateikiama pagal veiklos segmentą.

Įstaiga tvarko turto, įsipareigojimų ir finansavimo sumų apskaitą pagal programą taip, kad rodomas savo pagrindinės veiklos sąnaudas ir išmokas priskiria prie veiklos segmento.

Jei turto, įsipareigojimų, finansavimo sumų, pajamų ir sąnaudų priskyrimas prie konkretaus segmento yra neaiškus, šios sumos priskiriamos prie įstaigos pagrindinėsprogramos veiklos segmento.

Informacija apie veiklos segmentą pateikiama 25 –ojo standarto „Segmentai“ priede.

**P03 Nematerialiojo turto balansinės vertės pasikeitimas per ataskaitinį laikotarpį**

Kultūros centras turi nematerialųjį turtą: programines įrangas ir kitą ilgalaikį nematerialųjį turtą – projektinę dokumentaciją, kuriems nustatytas naudingo tarnavimo laikas:

|  |  |  |
| --- | --- | --- |
| Eil.Nr. | Ilgalaikio nematerialiojo turto grupės pavadinimas | Amortizacijos normatyvas (metais) |
| 1. | Programinė įranga | 2 |
| 2. | Projektinė dokumentacija | 5 |

Nematerialiojo turto vienetų, kurių naudingo tarnavimo laikas neribotas įstaiga neturi.

Apie nematerialiojo turto balansinės vertės pasikeitimą per 2020 metus, pateikiame pagal 13-ojo standarto 1 priede nustatytą formą.

Įstaigos nematerialiojo turto nuvertėjimo apskaitoje nėra.

Įstaigos programinės įrangos naudojamos veikloje yra pilnai amortizuotos, jų savikaina - 920,42 eurai. 2020 metais nurašyta nebenaudojama, pilnai amortizuota, programinė įranga, kurios įsigijimo savikaina 36,78 eurai.

Projektinės dokumentacijos, kurios įsigijimo savikaina 8698,20 eurų, priskaičiuota amortizacija 8698,20 eurai, likutinės vertės nėra.

Turto, kurio kontrolę riboja sutartys ar teisės aktai, ir turto, kuris nenaudojamas įstaigos veikloje, nėra.

Naujo turto, įsigyto perduoti, ir patikėjimo teise perduoto turto kitiems subjektams, įstaigoje nėra.

**P04 Ilgalaikio materialiojo turto balansinės vertės pasikeitimas per ataskaitinį laikotarpį**

Įstaigoje yra šios ilgalaikio materialiojo turto (toliau – IMT) grupės, joms nustatytas naudingo tarnavimo laikas:

|  |  |  |  |
| --- | --- | --- | --- |
| Eil.Nr. | | Ilgalaikio materialiojo turto grupės pavadinimas | Nusidėvėjimo normatyvas (metais) |
| **1.** | **Pastatai:** |  |
| 1.1. | Negyvenamieji pastatai (po  modernizavimo) | 120 |
| 1.2. | Negyvenamieji pastatai (po renovacijos) | 170 |
| 1.3. | Kiti inžinieriniai statiniai | 20 |
| **2.** | **Baldai ir biuro įranga:** |  |
| 2.1. | Koloriferis | 15 |
| 2.2. | Muzikos instrumentai | 30 |
| 2.3. | Kolonėlės su stiprintuvu | 8 |
| 2.4. | Pastoliai | 6 |
| 2.5. | Kompiuterinė įranga | 4 |
| 2.6. | Kėdės | 8 |
| 2.7. | Kretingalės kultūros centro pavadinimo iškaba | 6 |
| 2.8. | Mikrofonas Shure | 10 |
| 2.9. | Prožektorių komplektas | 10 |
| 2.10. | Vaizdo projektorius | 10 |
| 2.11. | Foto aparatas skaitmeninis Olympus | 3 |
| 2.12. | Girkalių k.namų pavadinimo iškaba | 6 |
| 2.13. | Apšvietimo įranga, garso technikos komplektas,, projektorius, ekranas (Girkalių sk.) | 10 |
| 2.14. | Akustinės apsauginės dėžės | 6 |
| 2.15. | Podestai ir laiptai | 6 |
| 2.16. | Baldai-darbo vieta garso ir apšvietimo operatoriui | 6 |
| 2.17. | Spausdintuvas | 4 |
| 2.18. | Ekranas VD | 10 |
| **3.** | **Kitas ilgalaikis turtas** |  |
| 3.1. | Tautinių rūbų komplektai | 10 |
| 3.2. | Užuolaidų komplektas | 6 |
| 3.3. | Informacinis stovas | 6 |
| **4.** | **Automobiliai:** |  |
| 4.1. | Automobilis Opel Vivaro | 8 |

Informacija apie ilgalaikio materialiojo turto balansinės vertės pagal IMT grupes pasikeitimą per ataskaitinį laikotarpį pateikta pagal 12 –ojo standarto 1 priede nustatytą formą.

Įstaigoje yra turto, kuris visiškai nudėvėtas, tačiau dar naudojamas veikloje. Jo įsigijimo savikaina – 11242,93 eurai.

Turto, kurio kontrolę riboja sutartys ar teisės aktai, įstaigoje nėra.

Turto, kuris nebenaudojamas veikloje, ar laikinai nenaudojamas, nėra.

Sutarčių, pasirašytų dėl ilgalaikio materialiojo turto įsigijimo ateityje, nėra sudaryta.

2020 metais ilgalaikio materialiojo turto neįsigyta.

Ilgalaikis turtas, kuris buvo apskaitomas nebaigtos statybos (esminio pagerinimo darbai) subsąskaitoje 1210121, pagal 2020 11 03 surašytą buhalterinę pažymą, perkeltas į IMT subsąskaitas:

1208101 – baldai ir biuro įranga 3751,00 euras;

1208204 – kita biuro įranga 750,00 eurų;

1209401 – kitas ilgalaikis materialusis turtas 9495,79 eurai.

Šiam IMT nusidėvėjimas bus pradėtas skaičiuoti, po Plikių kultūros namų pastato perdavimo įstaigai, naudotis patikėjimo teise.

**P08 Atsargų vertės pasikeitimas per ataskaitinį laikotarpį**

Informacija apie atsargų pasikeitimą per ataskaitinį laikotarpį yra pateikta 8 –jo standarto 1 priede nustatytoje formoje. Ataskaitinio laikotarpio pabaigai sunaudotų atsargų savikainą sudaro 11405,21 eurai.

2020 metų pradžiai nesunaudotų atsargų likutį sudarė 2068,28 eurai. Per ataskaitinį laikotarpį įsigyta atsargų už 11947,44 eurus, tame skaičiuje iš savivaldybės administracijos nemokamai gauta atsargų už 6,41 eurą. Įstaigos veikloje atsargų sunaudota už 11405,21 eurą. Liko nepanaudota 2610,51 eurai, iš jų: 140,00 eurų - nesunaudotų degalų likučio balansinė vertė ir 2470,51 euras - nesunaudotų granulių likučio balansinė vertė.

Smulkesnė informacija apie medžiagų, žaliavų ir ūkinio inventoriaus judėjimą pateikiama šioje lentelėje:

|  |  |  |  |  |  |
| --- | --- | --- | --- | --- | --- |
|  | Atsargų pavadinimas (finansavimo šaltinis) | Likutis metų pradžioje | Įsigyta | Sunaudota | Likutis metų gale |
| 1. | Ūkinių, statybinių medžiagų ir raštinės reikmenų įsigijimo savikaina (SB) | 0,00 | 1388,26 | 1388,26 | 0,00 |
| 2. | Kuro, degalų, tepalų, atsarginių dalių įsigijimo savikaina (SB) | 89,26 | 779,28 | 728,54 | 140,00 |
| 3. | Ūkinio inventoriaus (vaizdo -garso aparatūra, savikaina (SB) | 0,00 | 3300,00 | 3300,00 | 0,00 |
| 4. | Aprangos įsigijimo savikaina (17vnt. koncertiniai rūbai chorui) (SB) | 0,00 | 1615,00 | 1615,00 | 0,00 |
| 5. | Granulių įsigijimo savikaina (SB) | 1979,02 | 3280,00 | 2788,51 | 2470,51 |
| 6. | Ūkinio inventoriaus įsigijimo savikaina (vaizdo -garso aparatūra (S) | 0,0 | 731,88 | 731,88 | 0,00 |
| 6. | Prekių įsigijimo savikaina: riešinės, rangės, knygos, tautinės juostos, nešiojama garso sistema (ES – finansinė parama) | 0,00 | 615,00 | 615,00 | 0,00 |
| 7. | Prekės reprezentacijai (G) | 0,0 | 238,02 | 238,02 | 0,0 |
|  | **IŠ VISO:** | **2068,28** | **11947,44** | **11405,21** | **2610,51** |

**P09 Informacija apie išankstinius apmokėjimus**

Informacija apie išankstinius apmokėjimus pateikiama pagal 6 – ojo standarto 6 priede nustatytą formą. Ataskaitinio laikotarpio pabaigai išankstinių apmokėjimų nėra.

**P10 Informacija apie per vienerius metus gautinas sumas**

Informacija apie per vienerius metus gautinas sumas pateikiama pagal 17-ojo standarto 7 priede nustatytą formą.

Per vienerius metus gautinas sumas ataskaitinio laikotarpio pabaigoje sudaro 6525,32 eurai, iš jų:

6525,32 eurai - sukauptos gautinos finansavimo sumos iš savivaldybės biudžeto, tame skaičiuje 5055,15 eurų - sukauptos atostoginių ir sukauptos soc. draudimo įmokų sumos, 1307,48 eurai – ilgalaikiai atidėjiniai darbo užmokesčio ir 162,69 eurai - tiekėjams mokėtinos sumos.

**P11 Informacija apie pinigus ir pinigų ekvivalentus**

Informaciją apie pinigus ir pinigų ekvivalentus pateikiama pagal 17 - ojo standarto 8 priede nustatytą formą.

Pinigų likutį ataskaitinio laikotarpio pabaigoje sudaro 756,87 eurai, iš jų: 515,87 eurai - nepanaudotų lėšų likutis, gautų pagal LR paramos ir labdaros įstatymą, 241,00 euras – žalos atlyginimas už gamtos stichijos metu apgadintą kultūros namų pastatą.

**P12 Finansavimo sumos**

**Finansavimo sumos pagal šaltinį, tikslinę paskirtį ir jų pokyčiai per ataskaitinį laikotarpį** Informacija apie finansavimo sumas pagal šaltinius, tikslinę paskirtį ir jų pokyčius per ataskaitinį laikotarpį, metinėje atskaitomybėje pateikiama pagal 20 – ojo standarto 4 priede nustatytą formą. Iš kitų šaltinių gautų finansavimo sumų pokytis per ataskaitinį laikotarpį:

|  |  |  |  |  |
| --- | --- | --- | --- | --- |
| Lėšų pavadinimas | Likutis metų pradžioje | Gauta lėšų | Panaudota lėšų | Likutis metų pabaigoje |
| 2 proc. pagal LR Paramos ir labdaros įstatymą | 378,83 | 375,06 | 238,02 | 515,87 |

**Finansavimo sumų likučiai**

Informacija apie finansavimo sumų likučius yra pateikta 20 - ojo standarto 5 priede. Finansavimo sumų likutį ataskaitinio laikotarpio pabaigoje sudaro 1000451,94 eurai, iš jų:

200447,47 eurai iš valstybės biudžeto gautos finansavimo sumos nepiniginiam turtui įsigyti; 558006,17 eurai - iš savivaldybės biudžeto, gautos finansavimo sumos nepiniginiam turtui įsigyti;

235638,07 eurų - iš Europos sąjungos (finansinė parama) gautos finansavimo sumos nepiniginiam turtui įsigyti;

6360,23 eurų - iš kitų šaltinių: 5844,36eurai (iš sav. privatizavimo fondo) gautos finansavimo sumos nepiniginiam turtui įsigyti, 515,87 eurai - finansavimo sumos, gautos pagal LR Paramos ir labdaros įstatymą, kitoms išlaidoms kompensuoti.

**P15 Atidėjiniai**

Apie įstaigos atidėjinių likutį ataskaitinio laikotarpio pabaigoje, pateikiama 18-ojo standarto priede nustatytoje formoje. Atidėjinių likutį sudaro 1307,48 eurai, tai apskaičiuotos būsimos kompensacijos darbuotojams.

**P17 Trumpalaikės mokėtinos sumos**

Apie įstaigos trumpalaikių įsipareigojimų likutį ataskaitinio laikotarpio pabaigoje, pateikiama 17– ojo standarto 12 priede nustatytoje formoje. Įstaigos trumpalaikių įsipareigojimų likutį sudaro 5217,84 eurai iš jų: 162,69 eurai - tiekėjams mokėtinos sumos ir 5055,15 eurai - sukauptos mokėtinos atostoginių ir soc. draudimo įmokų sumos.

**P18 Grynasis turtas**

Įstaigos grynasis turtas apskaitomas 31 sąskaitoje. Metinėje atskaitomybėje pateikiama pagal 4-ojo standarto 1 priede patvirtintą formą. Ataskaitinių metų pabaigoje sukaupto perviršio ar deficito likutį sudaro 241,00 euras.

**P21 Kitos pagrindinės veiklos pajamos ir kitos pajamos**

Įstaigos veiklos rezultatų ataskaitos eilutėje „Pagrindinės veiklos kitos pajamos“ rodomos visos pajamos, išskyrus turto pardavimo, bendrąja verte.

Pagrindinės veiklos kitas pajamas 2020 metais sudaro 732,00 eurų:

pajamos, gautos už suteiktas paslaugas – parduotus bilietus į mokamus renginius – 400,00 eurų;

pajamos už ilgalaikio ir trumpalaikio turto nuomą - 332,00 eurai.

Informaciją apie pagrindinės veiklos kitas pajamas pateikiama pagal 10 – ojo standarto 2 priede pateiktą formą.

Turto ir paslaugų pajamų, gautų iš mainų sandorių, įstaigoje nėra.

**P22 Pagrindinės veiklos sąnaudos**

Informaciją apie įstaigos pagrindinės veiklos sąnaudas pateikiama 25 – ojo standarto „Segmentai“ patvirtintame priede.

Pagrindinės veiklos sąnaudas 2020 metais sudaro 228425,03 eurų.

Darbo užmokesčio ir soc. draudimo įmokų sąnaudas sudaro 169711,83 eurai, lyginant su 2019 metais šios sąnaudos padidėjo 7,27 %, dėl MMA ir kultūros darbuotojų darbo užmokesčio didėjimo.

|  |  |  |  |
| --- | --- | --- | --- |
| Eil. Nr. | Sąnaudos | Suma (Eur) | |
| 2019 m. | 2020 m. |
| 1. | Darbo užmokesčio | 156934,78 | 166548,62 |
| 1.1. | iš jų išeitinių išmokų | 1578,57 | 0,00 |
| 1.2. | ligos pašalpų | 105,08 | 239,81 |
| 2. | Socialinio draudimo sąnaudos nuo darbo užmokesčio | 1260,95 | 2923,40 |
| 2.1. | iš jų nuo išeitinių išmokų | 22,89 | 0,00 |
|  | **IŠ VISO:** | **158195,73** | **169711,83** |

Nusidėvėjimo ir amortizacijos sąnaudos – 28422,15 eurai.

Komunalinių paslaugų ir ryšių sąnaudos – 6029,16 eurai. Bendros komunalinių paslaugų ir ryšių sąnaudos lyginant su 2019 metais sumažėjo 30,68 %. Dėl pandemijos neįvykus daliai planuotų kultūrinių renginių, mažiau buvo sunaudota elektros energijos, vandens, šildymo, bei ryšių paslaugų. Komunalinių paslaugų ir ryšių sąnaudas sudaro:

|  |  |  |  |
| --- | --- | --- | --- |
| Eil. Nr. | Sąnaudos | Suma (Eur) | |
| 2019 m. | 2020 m. |
| 1. | Šildymo | 1812,56 | 1148,18 |
| 2. | Elektros energijos | 5420,01 | 3528,34 |
| 3. | Vandentiekio ir kanalizacijos | 432,49 | 355,70 |
| 4. | Ryšių paslaugų | 853,20 | 816,94 |
| 5. | Kitų komunalinių paslaugų | 180,00 | 180,00 |
|  | **IŠ VISO:** | **8698,26** | **6029,16** |

Transporto sąnaudos - 1245,74 eurai, tai 39,77 % mažiau, negu 2019 metais. Sąnaudos sumažėjo, dėl paskelbto karantino metu, neįvykusių kultūros darbuotojų kelionių, atlikti savo kultūrinių projektų kituose Lietuvos respublikos rajonuose.

Paprastojo remonto išlaidos einamaisiais metais sudaro – 183,33 eurai.

Ataskaitinio laikotarpio sunaudotų atsargų sąnaudos – 11405,21 euras. 2019 metais – 13494,56 eurai, tai15,48 % mažiau negu praėjusiais metais, nes 2019 metais buvo papildomai skirta lėšų vaizdo ir garso aparatūros įsigijimui.

Nuomos sąnaudos – 290,40 eurų.

Kitų paslaugų sąnaudas sudaro 10967,21 euras. Einamaisiais metais, dėl paskelbto karantino, įgyvendinus mažiau kultūrinių projektų, negu buvo planuota, kitų paslaugų sąnaudos taip pat sumažėjo. Lyginant su praėjusiu laikotarpiu, sumažėjo 28,10 %.

**P24 Finansinės rizikos valdymas**

Informaciją apie įsipareigojimų dalį nacionaline ir užsienio valiuta pateikiama pagal 17 – ojo standarto 13 priede nustatytą formą. Ataskaitinių metų pabaigai liko 6525,32 eurai įsipareigojimai nacionaline valiuta .

L.e.direktorės pareigas Vaida Skuodienė

Buhalterė Violeta Markuvienė